《量葺圣寿寺》
宋代·齐唐

建中天子寄弥纶，筑隐商岩旧叶存。
麟笔有文藏册府，驷车流庆属衡门。
金绳实构新空界，剑树真游接古愿。
藐矣诸孙愧前躅，脱身仍谢北山猿。

作者简介：（987—1074）越州会稽人，字祖之。齐廓弟。仁宗天圣八年进士。两应制科秘阁皆首选，两对策皆在第一。言论切直，遭排去。后以著作佐郎知富阳，改南雄州签判。会交趾进麒麟，唐据史传非之，众服其博识。以职方员外郎致仕，筑庐于少微山以居。有《学苑精英》、《少微集》。